**O b e c D o l n é S t r h á r e**

Návrh VZN vyvesený na úradnej tabuli v obci a na internetovej stránke obce

 **D o l n é S t r h á r e** dňa **: 30.11.2015**

VZN vyvesené na úradnej tabuli v obci **Dolné Strháre** dňa : **14.12.2015**

Lehota na podanie pripomienok do : **10.12.2015**

VZN nadobúda účinnosť od: **01.01.2016**

Obecné zastupiteľstvo v Dolných Strhároch na základe § 6 zák. SNR č.369/1990 Zb. o obecnom zriadení v znení neskorších predpisov a zák. NR SR č.538/2008 Z.z., ktorým sa mení a dopĺňa zák. NR SR č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva pre územie obce **Dolné Strháre a k.ú. Selce** toto

V š e o b e c n e z á v ä z n é n a r i a d e n i e

**č. 2/2015**

o miestnych daniach a miestnom poplatku za komunálne odpady a drobné stavebné odpady

na území obce **Dolné Strháre a k.ú. Selce.**

Dolné Strháre, december 2015

**I. časť**

**Úvodné ustanovenia**

**§ 1**

 (1) Toto všeobecne záväzné nariadenie (ďalej len VZN) upravuje podmienky ukladania miestnych daní a miestneho poplatku za komunálne odpady a drobné stavebné odpady (ďalej len miestne dane a miestny poplatok) na území obce **D o l n é S t r h á r e.**

(2) Obec **D o l n é S t r h á r e** na svojom území ukladá tieto miestne dane :

a/ daň z nehnuteľností

b/ daň za psa

c/ daň za užívanie verejného priestranstva

d/ daň za ubytovanie

e/ daň za nevýherné hracie prístroje

f/ daň za predajné automaty

 (3) Obec **D o l n é S t r h á r e** na svojom území ukladá miestny poplatok za komunálne odpady a drobné stavebné odpady (ďalej len „ poplatok“).

(4) Zdaňovacím obdobím miestnych daní podľa písm. a,b,c,d,e,f je kalendárny rok.

**II. časť**

**Miestne dane**

**§ 2**

**Daň z nehnuteľností**

Daň z nehnuteľností zahŕňa :

a/ daň z pozemkov

b/ daň zo stavieb

**§ 3**

**Daň z pozemkov**

 (1) Daňovníkom dane z pozemkov sú tí, ktorí sú uvedení v ustanovení § 5zák. č.528/2004 Z.z. o miestnych daniach a miestnom poplatku za komunálne odpady a drobné stavebné odpady (ďalej len zákon o miestnych daniach)

 (2) Predmetom dane z pozemkov sú pozemky na území obce **D o l n é S t r h á r e** a **v k.ú. Selce** v členení podľa § 6 ods. 1 až 6 zákona o miestnych daniach.

 (3) Spôsob výpočtu základu dane z pozemkov je uvedený v ustanovení § 7 zákona o miestnych daniach. Výpočet sa musí prevádzať vždy k 1. januáru príslušného zdaňovacieho obdobia. Na zmeny, ktoré nastanú počas zdaňovacieho obdobia správca dane nebude prihliadať, okrem prípadov, kde je to upravené platnou právnou úpravou.

 (4) Všeobecná ročná sadzba dane z pozemkov je vypočítaná a stanovená podľa § 8 zákona o miestnych daniach pre jednotlivé druhy pozemkov a je nasledovná :

- 2 -

a/ orná pôda, chmeľnice, vinice, ovocné sady a TTP **0,40 %** zo základu dane

b/ záhrady **0,30 %** zo základu dane

c/zastavané plochy a nádvoria, ostatné plochy **0,30 %** zo základu dane

d/ lesné pozemky, na ktorých sú hospodárske lesy **0,50 %** zo základu dane

 rybníky s chovom rýb a ostatné hospodársky

 využívané vodné plochy

e/ stavebné pozemky **0,30 %** zo základu dane

(4) Základom dane z pozemkov , ktorou sa pri výpočte základu dane z pozemkov násobí výmera pozemku v m² je:

**Pre katastrálne územie Dolné Strháre :**

a/ orná pôda, chmeľnice, vinice, ovocné sady a TTP

b/ záhrady

c/zastavané plochy a nádvoria, ostatné plochy

d/ lesné pozemky, na ktorých sú hospodárske lesy

 rybníky s chovom rýb a ostatné hospodársky

 využívané vodné plochy

 e/ stavebné pozemky

 (5) Základná ročná sadzba dane podľa ods. 4 písm.a,b,c tohto VZN v záhradkárskej osade

 v Selciach a v chatovej oblasti Koprovnica sa stanovuje na **0,60 %** zo základu dane.

 Základom dane z pozemkov , ktorou sa pri výpočte základu dane z pozemkov násobí výmera pozemku v m² je:

 **§ 4**

**Daň zo stavieb**

 (1) Daňovníkom dane zo stavieb sú tí, ktorí sú uvedení v ustanovení § 9 zákona o miestnych daniach.

 (2) Predmetom dane zo stavieb sú stavby uvedené v § 10 zákona o miestnych daniach.

 (3) Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby.

 (4) Ročná sadzba dane zo stavieb je za každý aj začatý m2 zastavanej plochy nasledovná :

a/ stavby na bývanie a ostatné stavby tvoriace

 príslušenstvo hlavnej stavby **0.04 €/m2**

b/ stavby na pôdohospodársku produkciu, skleníky,

 stavby využívané na skladovanie vlastnej pôdohospodárskej produkcie,

 stavby pre vodné hospodárstvo okrem stavieb na skladovanie inej ako

 vlastnej pôdohospodárskej produkcie a stavieb na administratívu **0.10 €/m2**

c/ stavby rekreačných a záhradkárskych chát a domčekov

na individuálnu rekreáciu **0.20 €/m2**

d/ samostatne stojace garáže a samostatné stavby hromadných garáží

 a stavby určené alebo používané na tieto účely, postavené mimo

 bytových domov **0.25 €/m2**

- 3 -

e/ priemyselné stavby a stavby slúžiace energetike, stavby slúžiace

 stavebníctvu okrem stavieb na skladovanie a administratívu  **0.50 €/m2**

f/ stavby na ostatnú podnikateľskú činnosť, skladovanie a

 administratívu **1.16 €/m2**

g/ ostatné stavby **0.40 €/m2**

 (5) Sadzba dane sa podľa ods. 4 písm. a/ až g/ tohto VZN zvyšuje pri viacpodlažných stavbách o **0.033 €** za každý aj začatý m2zastavanej plochy za každé nadzemné podlažie.

 (6) Sadzba dane sa podľa bodu 4a sa zvyšuje o **0,50 €/m2**podlahovej plochy, ktorá sa využíva na podnikateľskú alebo inú zárobkovú činnosť

**§ 5**

 **Spoločné ustanovenia pre daň z nehnuteľností**

 (1) V obci **D o l n é S t r h á r e** sa od dane z pozemkov oslobodzujú tieto pozemky :

a/ vo vlastníctve rímsko-kat. cirkvi, ktoré slúžia ako cintoríny pre pochovávanie zosnulých občanov obce

 (2) V obci **D o l n é S t r h á r e** sa od dane zo stavieb oslobodzujú tieto stavby :

a/ kaplnka sv. Anny vo vlastníctve rímsko-kat. cirkvi

b/ ev.a.v. kostol a budova farského úradu spolu s príslušenstvom, ktoré sú vo vlastníctve ev.a.v. cirkvi

 (3) Vznik a zánik daňovej povinnosti je stanovený v § 18 zákona o miestnych daniach.

 (4) Fyzická alebo právnická osoba v priebehu príslušného zdaňovacieho obdobia je povinná riadiť sa ustanoveniami uvedenými v „ § 99a až § 99h“ zákona o miestnych daniach

 (5) Vyrubenú daň z nehnuteľností je možné zaplatiť u právnických osôb v troch rovnomerných splátkach ak výška dane presahuje 333,00 € na zdaňovacie obdobie v nasledujúcich termínoch :

do 30. apríla – 40% z celkovo vyrubenej dane

do 30. júna – 30% z celkovo vyrubenej dane

do 30. októbra – 30% z celkovo vyrubenej dane príslušného zdaňovacieho obdobia.

(6)Správca dane určuje , že daň z nehnuteľnosti v úhrne do sumy **3,00EUR** v prípade nezaplatenie po vydaní rozhodnutia v stanovenej lehote nebude vymáhať v ďalšom konaní .

**§ 6**

**Daň za psa**

 (1) Predmetom dane za psa je pes starší ako šesť mesiacov chovaný fyzickou alebo právnickou osobou. Predmetom dane za psa nie je pes chovaný na vedecké a výskumné účely, pes umiestnený v útulku zvierat, pes so špeciálnym výcvikom na sprevádzanie nevidomej osoby a pes, ktorého vlastní občan s ťažkým zdravotným postihnutím /max. 1 pes/.

 (2) Daňovníkom je právnická alebo fyzická osoba, ktorá je vlastníkom psa alebo držiteľom psa, ak sa nedá preukázať kto psa vlastní.

 (3) Základom dane je počet psov.

 (4) Sadzba dane je **4,00 €** za jedného psa a kalendárny rok.

 (5) Daňová povinnosť vzniká prvým dňom kalendárneho mesiaca nasledujúceho po mesiaci, v ktorom daňovník nadobudol psa a zaniká prvým dňom mesiaca nasledujúceho po mesiaci , v ktorom daňovník už nie je vlastníkom alebo držiteľom psa.

 (6) Priznanie k dani za psa je stanovené v § 99a zákona o miestnych daniach.

- 4 -

 (7) Spôsoby preukazovania daňovej povinnosti :

Písomné oznámenie sa doručuje dvojmo na obecný úrad a musí obsahovať najmä označenie vlastníka (resp. držiteľa) psa menom, priezviskom a adresou trvalého pobytu, označenie psa, jeho vek, spôsob a dátum nadobudnutia, stanovište psa s uvedením adresy vlastníka, resp. držiteľa, druhy vykonávaných veterinárnych očkovaní /očkovací preukaz/.

 (8) Spôsoby preukazovania zániku daňovej povinnosti :

a/ písomné oznámenie zániku daňovej povinnosti na obecnom úrade do 30 dní odo dňa zániku daňovej povinnosti správca dane vráti pomernú časť dane za zostávajúce mesiace zdaňovacieho obdobia , za ktoré bola daň zaplatená. Nárok na vrátenie pomernej časti dane zaniká , ak daňovník v uvedenej lehote zánik daňovej povinnosti neoznámil na predpísanom tlačive

b/ čestné vyhlásenie o úhyne, utratení alebo strate

c/veterinárne potvrdenie o utratení psa.

 (9) Daň za psa obec vyrubí platobným výmerom. V ďalších zdaňovacích obdobiach je daň za zdaňovacie obdobie splatná bez vyrubenia do 31. januára tohto zdaňovacieho obdobia.

 (10) Spôsoby vyberania dane :

a/ v hotovosti do pokladne obecného úradu

b/ na účet obce č. IBAN: SK68 0200 0000 0000 0552 8402 vo VÚB vo Veľkom Krtíši

**§ 7**

**Daň za užívanie verejného priestranstva**

1. Verejným priestranstvom na účely tohto VZN sú verejnosti prístupné pozemky vo vlastníctve obce **D o l n é S t r h á r e** , ktorými sa rozumejú nasledovné miesta:

a/ všetky miestne a účelové komunikácie v celej svojej dĺžke a šírke po krajnicu,

b/ parky a verejná zeleň

 (2) Daňovníkom je fyzická alebo právnická osoba, ktorá verejné priestranstvo používa

 (3) Základom dane za užívanie verejného priestranstva je výmera užívaného verejného priestranstva v m2

 (4) Sadzba dane za užívanie verejného priestranstva v obci **D o l n é S t r h á r e** je **0.07 €** za každý aj začatý m2 osobitne užívaného verejného priestranstva a za každý aj začatý deň.

 (5) Daňová povinnosť vzniká začatím užívania verejného priestranstva a zaniká ukončením užívania verejného priestranstva.

 (6) Daňovník je povinný osobne alebo písomne podať oznámenie o začatí užívania verejného priestranstva Obecnému úradu v **D o l n ý c h S t r h á r o c h** a to pred začatím osobitného užívania verejného priestranstva, výnimočne v deň, v ktorom sa má realizovať užívanie verejného priestranstva.

 (7) Daňovník je tiež povinný ohlásiť do troch dní každú skutočnosť, ktorá má alebo môže mať vplyv na výšku stanovenej resp. zaplatenej dane. Daňovník je povinný Obecnému úradu v  **D o l n ý c h S t r h á r o c h** skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu.

 (8) Obec vyrubí daň rozhodnutím v zmysle § 34 zákona o miestnych daniach.

 (9) Splatnosť dane sa stanovuje nasledovne:

a/ jednorázovo do pokladnice OÚ

- 5 –

b/ pri dobe užívania verejného priestranstva do 15 dní pri ohlasovaní vzniku poplatkovej povinnosti na OcÚ

c/ pri dobe používania verejného priestranstva dlhšie ako 15 dní týždennými alebo mesačnými splátkami, pričom termín a spôsob splátok určí poverený zamestnanec správcu miestnej dane na OcÚ v **Dolných Strhároch** pri ohlásení vzniku daňovej povinnosti daňovníkom

**§ 8**

**Daň za ubytovanie**

 (1) Predmetom dane za ubytovanie je odplatné prechodné ubytovanie fyzickej osoby v zariadení, ktorého kategorizáciu určuje osobitný predpis.

 (2) Daňovníkom je fyzická osoba, ktorá sa v zariadení odplatne prechodne ubytuje.

 (3) Základom dane je počet prenocovaní.

 (4) Sadzba dane je **0.33 €** na osobu a prenocovanie.

 (5) Platiteľom dane je prevádzkovateľ zariadenia, ktorý odplatné prechodné ubytovanie poskytuje.

 (6) O vybratej dani vedie prevádzkovateľ evidenciu v „knihe ubytovaných“. Daň za ubytovanie prevádzkovateľ vyberá pri nástupe daňovníka do zariadenia, v hotovosti v eurách.

 (7) O zaplatení dane prevádzkovateľ vypíše príjmový pokladničný doklad s predpísanými náležitosťami.

 (8)Platiteľ dane je povinný písomne oznámiť deň vzniku alebo deň zániku daňovej povinnosti správcovi dane do 30 dní odo dňa vzniku alebo zániku daňovej povinnosti .

 (9) Daň prevádzkovateľ odvádza obecnému úradu v  **D o l n ý c h S t r h á r o c h** nasledovným spôsobom :

- v hotovosti do pokladne obecného úradu a to najneskôr do 5 dní po skončení každého štvrťroka príslušného zdaňovacieho obdobia,

- alebo na účet obce vo VÚB Veľký Krtíš, č.ú. IBAN: SK68 0200 0000 0000 0552 8402.

**§ 9**

**Daň za nevýherné hracie prístroje**

 (1) Predmetom dane za nevýherné hracie prístroje sú hracie prístroje , ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len nevýherné hracie prístroje).

 (2) Daňovníkom je fyzická alebo právnická osoba, ktorá nevýherné hracie prístroje prevádzkuje.

 (3) Základom dane je počet nevýherných hracích prístrojov.

 (4) Sadzba dane je **20,00 €** za jeden nevýherný hrací prístroj a kalendárny rok.

 (5) Vznik a zánik daňovej povinnosti je stanovený v § 56 zákona o miestnych daniach

 (6) Daň obec vyberá nasledovným spôsobom :

a/ na účet obce č. IBAN: SK68 0200 0000 0000 0552 8402 VÚB Veľký Krtíš

b/ v hotovosti do pokladne obce.

 (7) Na účely výberu dane prevádzkovateľ je povinný viesť preukaznú evidenciu ohľadne každého nevýherného hracieho prístroja.

- 6 -

 (8) Platiteľ dane je povinný písomne oznámiť deň vzniku alebo deň zániku daňovej povinnosti správcovi dane do 30 dní odo dňa vzniku alebo zániku daňovej povinnosti.

**§ 10**

**Daň za predajné automaty**

(1)Predmetom dane za predajné automaty sú prístroje a automaty , ktoré vydávajú tovar za odplatu (ďalej len „predajné automaty ̋) a sú umiestnené v priestoroch prístupných verejnosti.

(2)Správca dane určuje na území **obce Dolné Strháre** sadzbu dane za predajné automaty vo výške **20eur** za jeden predajný automat a kalendárny rok.

(3) Platiteľ dane je povinný písomne oznámiť deň vzniku alebo deň zániku daňovej povinnosti správcovi dane do 30 dní odo dňa vzniku alebo zániku daňovej povinnosti.

**III. časť**

**Poplatok za komunálne odpady a drobné stavebné odpady**

**§ 11**

**Poplatok**

 (1) Miestny poplatok za komunálne odpady a drobné stavebné odpady (ďalej len poplatok) sa platí za komunálne odpady a drobné stavebné odpady, ktoré vznikajú na území obce.

 (2) Poplatok platí poplatník, ktorým je :

a/ fyzická osoba, ktorá má v obci trvalý pobyt alebo prechodný pobyt, alebo, ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávnatý

porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len nehnuteľnosť),

b/ právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c/ podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

 (3) Ak má osoba podľa ods. 2 písm. a/ v obci súčasne trvalý a prechodný pobyt, poplatok platí iba z dôvodu trvalého pobytu. Ak má osoba podľa ods. 2 písm. a/ tohto ustanovenia v obci iba trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu .Ak má osoba podľa odseku 2 písm. a/ v obci Dolné Strháre trvalý pobyt alebo prechodný a súčasne je podľa odseku 2 písm. c/ fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatok platí len raz z dôvodu trvalého pobytu alebo prechodného pobytu

 (4) Poplatok od poplatníka v ustanovenej výške pre obec vyberá a za vybraný poplatok ručí :

a/ vlastník nehnuteľnosti , ak je nehnuteľnosť v spoluvlastníctve viacerých spoluvlastníkov alebo ak ide o bytový dom , poplatok vyberá a za vybraný poplatok ručí zástupca alebo

- 7 –

 správca určený spoluvlastníkmi , ak s výberom poplatku zástupca alebo správca súhlasí

b/ správca, ak je vlastníkom nehnuteľnosti štát, vyšší územný celok alebo obec (ďalej len platiteľ). Platiteľ a poplatník sa môžu písomne dohodnúť, že poplatok obci odvedie priamo poplatník, za odvedenie poplatku obci ručí platiteľ.

 (5)Ak viacero poplatníkov podľa ods.2 písm. a)žije v spoločnej domácnosti , plnenie povinnosti poplatníka môže za ostatných členov tejto domácnosti na seba prevziať jeden z nich. Za poplatníka , ktorý nie je spôsobilý na právne úkony v plnom rozsahu , plní povinnosti poplatníka jeho zákonný zástupca , prípadne opatrovník . Povinnosti poplatníka nesmie za iného prevziať alebo plniť osoba , ktorá sa dlhodobo zdržiava mimo územia SR alebo je nezvestná . Tieto skutočnosti , ako aj ich zmeny je osoba , ktorá za iného plní povinnosti poplatníka , povinná oznámiť správcovi dane do 30 dní ako tieto zmeny nastali.

 (6) Fyzické osoby, ktoré sa viac ako 90 dní zdržujú na území obce a nie sú v obci prihlásené na trvalý , alebo prechodný pobyt, sú povinné predložiť správcovi dane doklad o zaplatení poplatku v miesta svojho trvalého pobytu , alebo prechodného pobytu. V prípade nepredloženia takého dokladu môže správca dane vymáhať poplatok od vlastníka, alebo nájomcu nehnuteľnosti, na ktorom sa takéto osoby zdržiavajú

 (7) Poplatková povinnosť vzniká dňom, ktorým nastane skutočnosť uvedená v odseku 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.

**§ 12**

**Sadzba poplatku**

(1)Správca poplatku určuje na území obce Dolné Strháre pre poplatníka podľa §11 ods. 2 písm. a)sadzbu poplatku za komunálne odpady vo výške **0,0274 EUR** za osobu a kalendárny deň, t. j. ročná sadzba **10 EUR za osobu a rok,** s trvalým alebo prechodným pobytom v obci Dolné Strháre.

(2) Správca poplatku určuje na území obce Dolné Strháre pre poplatníka podľa §11 ods. 2 písm. a)sadzbu poplatku za komunálne odpady nasledovne:

a/ Fyzická a právnická osoba , ktorá je vlastníkom chaty v rekreačnej oblasti Koprovnica

**20 EUR** za kalendárny rok, za chatu a kalendárny deň **0,0547Eur**

b/ Fyzická osoba, ktorá vlastní na území obce nehnuteľnosť, ale nemá na území obce trvalý alebo prechodný pobyt /chalupári/ **13 EUR** za kalendárny rok, za chalupu a kalendárny deň **0,0357Eur**

c/ Fyzická osoba – podnikateľ a právnická osoba bez zamestnancov, ktorí sú podnikateľmi mimo ubytovacích služieb s prevádzkou na území obce podľa §11 ods. 2 písm. c) – / Pošta Partner / **13 EUR** za kalendárny rok a **0,0357Eur** za kalendárny deň

d/ Podnikatelia na území obce /hotel Róza / sú povinní na účely tohto VZN obce

predložiť správcovi dane zmluvu s tou organizáciou, ktorá im zabezpečuje odvoz a likvidáciu

komunálneho odpadu a drobného stavebného odpadu.

(3)Správca poplatku určuje na území obce Dolné Strháre pre poplatníka podľa §11 ods. 2 písm. a), b), c) množstvový zber a sadzbu poplatku za drobné stavebné odpady bez obsahu škodlivín vo výške **0,050 EUR za kg**.

**§ 13**

**Oznamovacia povinnosť**

(1)Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a

a/ uviesť meno , priezvisko , titul, rodné číslo , adresu trvalého pobytu, adresu prechodného pobytu , v prípade určeného zástupcu podľa § 11 ods. 5 aj identifikačné údaje za ostatných

- 8 –

 členov domácnosti , a ak je poplatníkom osoba podľa §11 ods. 2 písm. b), c), názov alebo

obchodné meno alebo dodatok obchodného mena , sídlo alebo miesto podnikania a identifikačné číslo

b/ uviesť údaje rozhodujúce na určenie poplatku

c/ ak požaduje zníženie alebo odpustenie poplatku podľa § 16 , predložiť aj doklady , ktoré odôvodňujú zníženie alebo odpustenie poplatku

(2)Zmeny skutočnosti rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je povinný oznámiť obci do 30 dní odo dňa , keď tieto nastali.

**§ 14**

**Vyrubenie poplatku a splatnosť**

(1)Správca poplatku vyrubuje poplatok poplatníkovi podľa § 11 ods. 2 písm. a), b), c) každoročne rozhodnutím na celé zdaňovacieho obdobie . Vyrubený poplatok je splatný do 15 dní odo dňa nadobudnutia právoplatnosti rozhodnutia.

(2)Ak vznikne poplatková povinnosť v priebehu zdaňovacieho obdobia , obec vyrubí pomernú časť poplatku rozhodnutím , začínajúc dňom vzniku poplatkovej povinnosti až do konca príslušného zdaňovacieho obdobia .

(3)Ak poplatníkov žijúcich v spoločnej domácnosti zastupuje jeden z nich , obec vyrubí poplatok rozhodnutím v celkovej sume tomuto zástupcovi podľa §11 ods. 1 alebo ods. 2

(4)Správca poplatku určuje , že poplatník môže vyrubený poplatok uhradiť :

a/ poštovou poukážkou , pričom poplatník uvedie variabilný symbol uvedený v rozhodnutí o vyrubení poplatku

b/ bezhotovostným prevodom na číslo účtu správcu poplatku , ktorý je uvedený v rozhodnutí o vyrubení poplatku s uvedením variabilného symbolu

c/ hotovostným vkladom do pokladne správcu poplatku .

**§ 15**

**Spôsob , forma a miesto na zaplatenie poplatku pri množstvovom zbere**

(1)Správca poplatku vyrubuje poplatok poplatníkovi podľa § 11 ods. 2 písm. a), b), c), u ktorých je zavedený množstvový zber drobného stavebného odpadu , na základe písomného predpisu doručeného obcou .

(4)Správca poplatku určuje , že poplatník môže vyrubený poplatok uhradiť :

a/ bezhotovostným prevodom na číslo účtu správcu poplatku , ktorý je uvedený v predpise o vyrubení poplatku s uvedením variabilného symbolu

b/ hotovostným vkladom do pokladne správcu poplatku .

**§ 16**

**Vrátenie poplatku alebo jeho pomernej časti**

(1)Správca poplatku vráti poplatok alebo jeho pomernú časť poplatníkovi , ktorému zanikla povinnosť platiť poplatok v priebehu zdaňovacieho obdobia za podmienky , že poplatník túto skutočnosť oznámi písomne správcovi poplatku do 30 dní odo dňa , kedy nastala skutočnosť odôvodňujúca zánik poplatkovej povinnosti a preukáže splnenie podmienok na vrátenie poplatku alebo jeho pomernej časti.

- 9 –

Ak má poplatník ku dňu zániku poplatkovej povinnosti nedoplatok na poplatku za predchádzajúce zdaňovacie obdobie alebo na miestnych daniach , použije sa poplatok alebo jeho pomerná časť na úhradu týchto nedoplatkov .

(2)Doklady preukazujúce splnenie podmienok podľa ods. 1 na vrátenie poplatku alebo jeho pomernej časti sú najmä:

- potvrdenie o zmene trvalého pobytu,

- potvrdenie o ukončení prechodného pobytu na území obce ,

- kópia úmrtného listu ,

- iné doklady určené správcom poplatku preukazujúce nárok na uplatnenie vrátenia poplatku alebo jeho pomernej časti .

(3)Správca poplatku vráti zaplatený poplatok alebo jeho pomernú časť do 31. decembra príslušného kalendárneho roka formou určenou poplatníkom v oznámení o zániku poplatkovej povinnosti, t. j. v hotovosti alebo prevodom na ním nahlásený účet v banke.

**§ 17**

**Zníženie a odpustenie poplatku**

(1) Správca poplatku na základe žiadosti poplatníka podľa §11 ods.2 písm. a/ poplatok odpustí, keď sa poplatník preukáže, že sa viac ako 90 dní v zdaňovacom období nezdržiava alebo nezdržiaval na území obce z dôvodu výkonu práce alebo štúdia mimo obce Dolné Strháre, okrem denne dochádzajúcich.

Podkladom na uplatnenie nároku je najmä:

- potvrdenie od zamestnávateľa, že poplatník v zdaňovacom období vykonáva práce v SR (nie pracovný zmluva),

- potvrdenie o ubytovaní,

- potvrdenie o návšteve školy.

(2) Správca poplatku na základe žiadosti poplatníka poplatok odpustí za obdobie, za ktoré poplatník preukáže, že viac ako 90 dní v zdaňovacom období sa nezdržiava alebo nezdržiaval na území obce z dôvodu pobytu v zahraničí.

Podkladom na uplatnenie nároku na odpustenia poplatku je najmä:

- potvrdenie od zamestnávateľa, v ktorom zamestnávateľ potvrdí, že poplatník v zdaňovacom období vykonáva práce v zahraničí (nie pracovná zmluva),

- potvrdenie o činnosti v zahraničí,

- doklad vecne príslušného úradu o pobyte v zahraničí,

- potvrdenie o štúdiu v zahraničí.

(3) Správca poplatku odpustí poplatok, ak sa poplatník preukáže uhradením poplatku za odpad v inej obci, kde sa zdržiava počas celého kalendárneho roku.

(4) Správca poplatku odpustí poplatok, ak sa preukáže a  má vedomosť , že poplatník sa dlhodobo nezdržiava v mieste trvalého bydliska .

**§ 18**

**Záverečné ustanovenie**

(1) Dňom nadobudnutia účinnosti tohto všeobecne záväzného nariadenia stráca platnosť všeobecne záväzné nariadenie č. 2/2014 o miestnych daniach a miestnom poplatku za komunálne odpady a drobné stavebné odpady na území obce Dolné Strháre a k. ú. Selce zo dňa 01.01.02015

- 10 –

(2) Toto všeobecne záväzné nariadenie Obce Dolné Strháre schválilo Obecné zastupiteľstvo v Dolných Strhároch na svojom 12. zasadnutí dňa **13.12.2015** pod číslom uznesenia **88/2015** a nadobúda účinnosť od **01.01.2016**.

(3) Zmeny a doplnky tohto všeobecne záväzného nariadenia obce **D o l n é S t r h á r e** schvaľuje Obecné zastupiteľstvo v **D o l n ý c h S t r h á r o c h.**

 V Dolných Strhároch, 30.11.2015

 Mgr. Gabriela Hudecová

 starosta obce

- 11 –